Plumbago Guest House | LekkeSlaap
Plumbago is netjies versteek en gaste moet deur die gietysterhekke aan die punt van die bougainvillea-ryke oprit ry om die pragtige eenheid onder oë te kry, so mooi soos die blom waarna dit vernoem is - Plumbago. Dit is op 'n avokado- en piesangplaas en is bo die plantasie geleë met 'n uitstekende uitsig wat tot by die Krugerwildtuin in die verte strek.
Die jazz-musiek uit 1940 wat rustig in die agtergrond speel is die perfekte metgesel vir die nostalgiese en koloniaal-geïnspireerde huis met sy bekoorlike kamers met lugversorging, sitareas, en suite-badkamers, teeskinkborde en luukse bedlinne. Die linne het 'n grasieuse gevoel met subtiele, natuurlike kleure wat pragtig meng met die gordyne met hul Jakobeaanse druk, mahonie-beddens en 'n oorvloed kleurryke blomme in vase en potte.
Die elegante swembad en sauna is in die pragtige tuin waar jy lekker kan ontspan en die oorvoed voëls kan gade slaan. Die tennisbaan het 'n lapa met 'n klein biblioteek, Robbie se geskiedenis-leeshoekie en ons kan selfs skoonheidsbehandelings, doendinge, pendeldienste en safari's namens jou reël.
Kinders en troeteldiere is welkom indien vooraf gereël. Besprekings is noodsaaklik vir middagete en aandete. Ons is volledig gelisensieer en kredietkaarte word aanvaar.